Momente "de AUR" la citirea moțiunii de cenzură.
Scandal la citirea moțiunii de cenzură în Parlament. Florin Roman a fost evacuat cu forța de la prezidiu. Chestorii au tras scaunul de sub Florin Roman. Parlamentarii AUR l-au evacuat pe deputatul PNL. PSD și PNL au blocat din nou dezbaterea și votul moțiunii.
Îți era dor de circ și scandal – mai marii țării te servesc. Asta a fost astăzi la Parlament. Moțiunea de cenzură s-a citit printre huiduieli, îmbrânceli și scaune trase de sub parlamentari. A pățit-o liberalul Florin Roman care a fost evacuat forțat de la prezidiu. Ca să asculți dialogul halucinant dintre Alina Gorghiu și George Simion e mai bine să scoți din cameră copiii. Și asta a fost DOAR la citirea moțiunii. Nu vrem să ne imaginăm ce va fi la vot.Avem timp să pregătim popcornul – UDMR, PNL și PSD au blocat votul, a fost amânat după decizia Curții Constituționale pe sesizarea depusă de Guvern. Asta înseamnă că Florin Cîțu ar putea da piept cu moțiunea după Congresul PNL din 25 septembrie. Despre momentele "de AUR" de la moțiunea de cenzură, Hofi și Ioana au discutat cu analistul Iulian Chifu.